Trieri Thegan
Trieri Thegan vagy Degan (800 előtt – 850 körül) latin nyelven író középkori frank származású római katolikus klerikus, a Gesta Hludowici imperatoris, azaz Jámbor Lajos életrajzának a szerzője.

Élete 

Életéről nagyon keveset tudunk: talán a Rajna és a Moselle vidékéről származott, valószínűleg Lorsch kolostorában kapott képzést. 825-ben a trieri püspök kísérője volt, és valószínűleg a bonni Szent Cassius-kolostor elöljárója, praepositusa. Walafridus Strabo barátja volt, magától származik a Gesta elnevezése (Gesta et Laudes Hludowici imperatoris – Lajos császár viselt dolgai és dicsőítése), valamint a Gesta fejezetekre osztása.

Fennmaradt még néhány költeménye, és egy Hattó nevű rajnai grófhoz írt levele, aki ki akarta békíteni egymással Jámbor Lajost és annak fiát Német Lajost valamikor a 830-as években - Thegan az eseményeket a Gestában is megörökíti.

Valamikor 848 és 853 között halt meg, március 20-án.

Jegyzetek

Fordítás

További információk 
 Adamik Tamás: Latin irodalom a kora középkorban 6-8. század. Kalligram Kiadó, Pozsony, 2014. 
 Brown, Peter: Az európai kereszténység kialakulása, Atlantisz Kiadó, 1999.

Kapcsolódó szócikkek
 Karoling-reneszánsz
 Középkori latin irodalom

Frank történetírók
A 800-as években született személyek
A 850-es években elhunyt személyek